Middelsstore (ca. 12 millimeter), brede, blanke skarabider. Hodet og pronotum er grønnlig metalliske, nokså tett og kraftig punktert, pronotum gjerne med gulbrune sidekanter. Pronotum er ved roten litt smalere enn dekkvingene, forover jevnt rundet avsmalnende. Dekkvingene er gulbrune med svarte tegninger. De dekker ikke bakkroppsspissen. Beina er nokså korte og kraftige.